b"\n_START_ARTICLE_\nSetge de Par\xc3\xads\n_START_SECTION_\nAntecedents\n_START_PARAGRAPH_\nLa desfeta francesa a la Batalla de Sedan va portar als prussians dirigits personalment per Guillem I d'Alemanya junt amb Helmuth von Moltke, a les portes de Par\xc3\xads. A la ciutat de Par\xc3\xads el General Louis Jules Trochu, organitz\xc3\xa0 les tropes, d'uns 400.000 soldats, que havien aconseguit escapar de Sedan sota Joseph Vinoy\n_START_SECTION_\nSetge\n_START_PARAGRAPH_\nEls ex\xc3\xa8rcits alemanys r\xc3\xa0pidament arribaren a Par\xc3\xads i el 15 de setembre Moltke va donar ordres per a envoltar la ciutat. El 17 de setembre les forces sota Vinoy atacaren els alemanys prop de Villeneuve-Saint-Georges per\xc3\xb2 van ser obligats a retirar-se el foc d'artilleria. El ferrocarril cap a Orleans estava tallat i el 18 de setembre va ser presa la ciutat de Versalles i finalment va servir com quarter general a Guillem I. El 19 de setembre es va completar l'encerclament i va comen\xc3\xa7ar oficialment el setge a Par\xc3\xads. El responsable de dirigir aquest setge va ser el General (m\xc3\xa9s tard,Mariscal de Camp) von Blumenthal._NEWLINE_El Primer Ministre de Pr\xc3\xbassia Otto von Bismarck sugger\xc3\xad bombardejar Par\xc3\xads per assegurar la r\xc3\xa0pida rendici\xc3\xb3 de la ciutat, per\xc3\xb2 aix\xc3\xb2 no ho va acceptar l'Alt Comandament alemany._NEWLINE_Moltke mai va tenir la intenci\xc3\xb3 d'atacar Par\xc3\xads. Trochu va permetre Vinoy fer una demostraci\xc3\xb3 contra els prussians a l'oest del riu Sena. El 30 de setembre Vinoy atac\xc3\xa0 Chevilly amb 20.000 soldats i va ser repel\xc2\xb7lit pel tercer ex\xc3\xa8rcit prussi\xc3\xa0._NEWLINE_El General Carey de Bellemare comand\xc3\xa0 les fortaleses m\xc3\xa9s importants al nord de Par\xc3\xads a Saint-Denis (Sena Saint-Denis). El 29 d'octubre de Bellemare atac\xc3\xa0 la Gu\xc3\xa0rdia Prussiana a Le Bourget i prengu\xc3\xa9 la poblaci\xc3\xb3. A la batalla de Le Bourget els prussians tornaren a capturar la ciutat. Per la not\xc3\xadcia de la rendici\xc3\xb3 francesa al Metz i la desfeta de Le Bourget, la moral de Par\xc3\xads s'enfons\xc3\xa0. Esperant pujar aquesta moral ciutadana,  Trochu va endegar el m\xc3\xa9s gran atac des de Par\xc3\xads el 30 de novembre. Hi va haver la batalla de Villiers els francesos van tenir \xc3\xa8xit en capturar i mantenir la posici\xc3\xb3 a Cr\xc3\xa9teil i Champigny. _NEWLINE_El gener, pel consell de Bismarck, els alemanys van bombardejar Par\xc3\xads amb unes 12.000 bombes durant 23 nits intentant trencar la moral dels parisencs. Uns 400 hi van resultar morts o ferits per\xc3\xb2 sense gaire efcte en l'esperit de resist\xc3\xa8ncia Delescluze va dir que els parisencs van haver de menjar-se qualsevol animal inclosos gossos, gats i rates, fins i tot els dos elefants (Castor i Pol\xc2\xb7lux) del zool\xc3\xb2gic._NEWLINE_Durant el setge, l'\xc3\xbanic cap d'una missi\xc3\xb3 diplom\xc3\xa0tica que va romandre a Par\xc3\xads va ser l'ambaixador dels Estats Units a Fran\xc3\xa7a, Elihu B. Washburne qui va tenir una actuaci\xc3\xb3 humanit\xc3\xa0ria._NEWLINE_El 25 de gener de 1871, Guillem I va permetre que Bismarck prepar\xc3\xa9s contra Par\xc3\xads un gran bombardeig amb canons de gran calibre Krupp. Aix\xc3\xb2 va fer que Par\xc3\xads es rend\xc3\xads el 28 de gener de 1871. Par\xc3\xads va patir m\xc3\xa9s danys en aquest setge de 1870\xe2\x80\x931871 que en cap altre conflicte._NEWLINE_Bismarck honor\xc3\xa0 l'armistici enviant trens d'aliments cap a Par\xc3\xads i retirant les forces prussianes a l'est de la ciutat per\xc3\xb2 fent pagar a Fran\xc3\xa7a la indemnitzaci\xc3\xb3 per aquesta guerra.\n_START_SECTION_\nServei de correus mitjan\xc3\xa7ant globus i coloms\n_START_PARAGRAPH_\nEl correu per globus va ser l'\xc3\xbanic mitj\xc3\xa0 de comunicaci\xc3\xb3 possible de la ciutat assetjada de Par\xc3\xads amb la resta de Fran\xc3\xa7a. L'\xc3\xbas de globus havia estat proposat per Felix Nadar i per Eug\xc3\xa8ne Godard._NEWLINE_El primer globus va ser llan\xc3\xa7at el 23 de setembre i transportava 125 kg de correu, va aterrar a    Craconville a 83\xc2\xa0km de Par\xc3\xads. _NEWLINE_ _NEWLINE_Alguns globus tamb\xc3\xa9 portaven passatgers com el ministre de Guerra L\xc3\xa9on Gambetta, el 7 d'octubre. Els globus tamb\xc3\xa9 portaven coloms missatgers. _NEWLINE_Inicialment el servei de correus per coloms nom\xc3\xa9s es feia servir per a comunicacions oficials, per\xc3\xb2 el 4 de novembre el govern va permetre els missatges privats per\xc3\xb2 limitats a 20 paraules .\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nDespr\xc3\xa9s que els prussians van obtenir la vict\xc3\xb2ria en la guerra, Guillem I v ser proclamat Emperador d'Alemanya (unificant els territoris germ\xc3\xa0nics anteriors)  al Palau de Versailles. Es va signar el Tractat de Frankfurt el 10 de maig de 1871. Otto von Bismarck va fer que Als\xc3\xa0cia i Lorena passessin a formar part de l'imperi Alemany.  _NEWLINE_Pel resentiment, entre altres coses, contra l'establiment a Par\xc3\xads d'una guarnici\xc3\xb3 militar alemanya, els treballadors de Par\xc3\xads i els Gu\xc3\xa0rdies Nacionals, l'abril-maig de 1871 formaren la Comuna de Par\xc3\xads i es produ\xc3\xad l'Aixecament del 18 mar\xc3\xa7 de 1871."